
A MÁV-GÉPÉSZET ZRT. KOLLEKTÍV SZERZŐDÉSE
EGYES PONTJAINAK VÉGLEGESÍTÉSE
A MÁV-GÉPÉSZET Zrt. mint munkáltató, valamint az aláíró szakszervezetek a 2009. december 21-én aláírt Kollektív Szerződésben az 1. § (3), a 64. § (5), a 66. § (5), a 67. § (7) valamint a 68. § (4) bekezdésében azt a megfogalmazást fogadták el, hogy az adott paragrafus tartalmát a MÁV Zrt. Kollektív Szerződésétől teszik függővé, azaz – ha értelmezhető - az abban foglaltakat átveszik. Ennek alapján az érintett paragrafusok végleges szövegét a munkáltató és a szakszervezetek az alábbiak szerint rögzítik:
1. § A Kollektív Szerződés hatálya

3. A Kollektív Szerződés időbeli hatálya határozatlan időtartamra szól. 
4. § A Kollektív Szerződés felmondása

A Kollektív Szerződés 2011. január 31. napjáig nem mondható fel. 

Ezt követően a felmondás jogát négy hónapos felmondási idő közbeiktatásával lehet gyakorolni úgy, hogy a felmondási idő a felmondás jogát gyakorló fél által az új kollektív szerződésre vonatkozó javaslata átadásának időpontjától kezdődik.
64. § A munkavállaló nem munkabalesetből eredő halála esetén járó juttatás

A munkavállaló nem munkabaleseti eredetű halála esetén az örököst (kedvezményezettet) a 2010. évben 750.000 Ft összegű juttatás illeti meg, melyet a munkáltató Munkabaleset-, életbiztosítási és munkáltatói felelősségbiztosítási szerződés útján nyújt. 

66. § Rendkívüli élethelyzethez kapcsolódó juttatások

1. A munkáltató a rendkívüli élethelyzethez kapcsolódó juttatásokra a 2010. évre 2.400 Ft/munkavállaló keretösszeget biztosít.

2. Rendkívüli élethelyzetbe kerülő vagy szociális helyzetük miatt rászoruló munkavállalók részére különös méltánylást érdemlő esetekben szociális segély adható.

3. Az a munkavállaló, aki egyeneságbeli rokonát vagy házastársát temetteti el, 40.000 Ft-ot meg nem haladó mértékű segélyben részesíthető.

A temetési segély Halotti anyakönyvi kivonat és a kérelmező nevére kiállított temetési számla másolatok, valamint a rokonsági fok igazolására alkalmas okirat másolatának egyidejű csatolásával fizethető.

4. A szociális, illetőleg a temetési segélyek személyre szóló odaítéléséről a munkáltató és az üzemi tanács (üzemi megbízott) együtt dönt.
67. § A munkavállaló munkabaleseti eredetű halála vagy munkabalesetéből eredő maradandó egészségkárosodása esetén járó nem vagyoni kártérítés
1. A munkavállaló munkabaleseti eredetű halála esetén az örökös(öke)t nem vagyoni kártérítés [Mt. 177.§ (2) bek.] címén 1.500.000 Ft illeti meg.

2. Amennyiben a munkavállaló munkabalesetből eredően maradandó jellegű, 79%-ot meghaladó mértékű egészségkárosodást szenved nem vagyoni kártérítés [Mt. 177.§ (2) bek.] címén 2.200.000 Ft illeti meg.

Az egészségkárosodás mértékét az Országos Rehabilitációs és Szociális Szakértői  Intézet (ORSZI) határozatával kell bizonyítani.

3. Munkabalesetből eredő keresőképtelen betegséggel járó,
folyamatos (megszakítás nélküli) keresőképtelen betegség esetén 



· legalább húsz munkanap esetén 
           26.000,- Ft

· legalább harminc munkanap esetén (további)
40.000,- Ft

· legalább negyven munkanap esetén (további)
   40.000,- Ft


nem vagyoni kártérítés illeti meg a munkavállalót.

4. Az 1-3. pontban foglalt nem vagyoni kártérítéseket a munkáltató Munkabaleset-, életbiztosítási és munkáltatói felelősségbiztosítási szerződés útján nyújtja.

5. A munkabaleset meghatározására a munkavédelemről szóló 1993. évi XCIII. törvény 87.§ 3. pontjában foglaltak az irányadók.

6. A munkabalesetből eredő maradandó jellegű, részleges egészségkárosodás esetén a 2. pontban meghatározott összegnek az egészségkárosodás mértéke szerinti hányada illeti meg a munkavállalót.

	Testrészek, érzékszervek egészségkárosodásának külön is, tételesen meghatározott mértékei:
	a 2. pont szerinti összeg hányada: 

	egy kar vállízülettől való teljes elvesztése vagy teljes működésképtelensége
	70 %

	egy kar könyökízület fölöttig való teljes elvesztése vagy teljes működésképtelensége
	65 %

	egyik kar könyökízület alattig való, vagy egyik kéz teljes elvesztése vagy teljes működésképtelensége
	60 %

	egyik hüvelykujj teljes elvesztése vagy teljes működésképtelensége
	20 %

	egyik mutatóujj teljes elvesztése vagy teljes működésképtelensége
	10 %

	bármely más kézujj teljes elvesztése vagy teljes működésképtelensége
	5 %

	egyik comb csípőízületben történő elvesztése vagy teljes működésképtelensége
	70 %

	egyik comb részleges csonkolása vagy a térdízület teljes működésképtelensége
	60 %

	egyik lábszár részleges csonkolása
	50 %

	egyik bokaízület elvesztése vagy teljes működésképtelensége
	30 %

	egyik nagylábujj elvesztése vagy teljes működésképtelensége
	5 %

	bármely más lábujj elvesztése vagy teljes működésképtelensége
	2 %

	mindkét szem látóképességének teljes elvesztése
	100 %

	egyik szem látóképességének teljes elvesztése
	35 %

	egyik szem látóképességének teljes elvesztése, ha a másik szem látóképességét a munkavállaló már korábban elvesztette 
	65 %

	mindkét fül hallóképességének teljes elvesztése
	60 %

	egyik fül hallóképességének teljes elvesztése
	15 %

	egyik fül hallóképességének teljes elvesztése, ha a másik fül hallóképességét a munkavállaló már korábban elvesztette
	45 %

	a szaglóérzék teljes elvesztése
	10 %

	az ízlelő érzék teljes elvesztése
	5 %


7. A munkabalesetből eredő maradandó egészségkárosodást a munkavállalónak kell hitelt érdemlő módon (orvosi igazolással) bizonyítani és igazolnia.

8. Nem jogosult a munkavállaló az ezen § szerinti nem vagyoni kártérítésre, ha a munkabaleset a munkavállaló

· szándékosan elkövetett bűncselekménye, illetőleg szabálysértése folytán vagy azzal összefüggésben,



· ittas vagy kábítószertől bódult állapotával okozati összefüggésben,


· engedély nélküli, vagy ittas (kábítószertől bódult) vasúti, közúti járművezetése közben következett be.

Nem jogosult továbbá a munkavállaló a nem vagyoni kártérítésre akkor sem, ha a munkáltató az Mt. alapján mentesül a kártérítési felelősség alól.

9. Az e § alapján kifizetett összegek az Mt. 174.-187.§-ai szerinti kártérítésbe beszámítnak.

68. § Választható béren kívüli javadalmazások

1. A felhasználható keret:

A felhasználható keret összege a 2010. évre vonatkozóan 338.000 Ft/fő.

2. A VBKJ rendszer elemei és az igénybevételi lehetőség gyakorisága

	Rendszer elemei
	Gyakoriság

	1. Önkéntes Kölcsönös Kiegészítő Nyugdíjpénztár 

tagdíj hozzájárulás
	Havonta

	2. Önkéntes Kölcsönös Kiegészítő Egészségpénztár tagdíj hozzájárulás
	Havonta

	3. Önkéntes Kölcsönös Kiegészítő Önsegélyező Pénztárak tagdíj hozzájárulása
	Havonta

	4. Hideg étkezési utalvány
	Évente kétszer (III. és IX. hónapban)

	5. Meleg étkezési utalvány
	Évente kétszer (III. és IX. hónapban)

	6. Üdülési csekk
	Évente egyszer (IV. hónapban)

	7. Egyösszegű lakástámogatás
	Igény szerinti támogatás

	8. Iskolakezdési támogatás utalvány
	Évente egyszer, (VIII. hónapban)

	9. Közlekedési hozzájárulás (helyi)
	Igény szerint számla alapján

	10. Ruhapénz (magáncélú)
	Igény szerint számla alapján

	11. Magáncélú internet
	Igény szerint számla alapján

	12. Albérleti támogatás 
	Igény szerint számla alapján

	13. Kultúra utalvány
	Évente egyszer (III. hónapban)

	14. Ajándék utalvány
	Évente egyszer (III. hónapban)


A rendszer részletes szabályait a munkáltató évente, a szakszervezetek egyetértésével kiadott, utasításban szabályozza.

3. A szülési szabadságot, illetve a gyermeke otthoni ápolása, illetve gondozása céljából fizetés nélküli szabadságot igénybe vevő – így a VBKJ rendszerből a tárgyévben egyáltalán nem részesülő – munkavállalót évi 20.000 Ft értékű meleg étkezési utalvány illeti meg.

4. Amennyiben a munkavállaló a tárgyévben a VBKJ rendszerből - a 3. pontban foglalt okok miatt - csak részlegesen nem részesül, az évi 20.000 Ft értékű meleg étkezési utalvány is csak időarányosan, 500 Ft-ra kerekítve illeti meg, mely utalvány november hónapban kerül kiosztásra.

Budapest, 2010. január 28.

